Ivan Koložváry

Ivan Koložváry (* 16. február 1983, Ilava) je slovenský hokejový útočník hrajúci na pozícii centra.

Klubový hokej  

S hokejom začínal v MHK Dubnica nad Váhom. V extralige debutoval počas sezóny 2000/01 v klube Dukla Trenčín, mužstvo sa prebojovalo do finále play-off, v ktorom prehralo s HKm Zvolen. V roku 2001 ho draftovalo Toronto Maple Leafs v 7. kole vstupného draftu zo 198. miesta. V ročníku 2003/04 sa Dukla opäť stretla vo finále so Zvolenom a získala majstrovský titul po víťazstve 4:2 na zápasy.

V priebehu nasledujúcej sezóny (lockout v NHL) prestúpil do Dubnice. Pred ďalším ročníkom 2005/06 Dubnica predala licenciu klubu MHC Martin a tri roky hral za tento klub. Od ročníka 2008/09 pôsobil v 
MsHK Žilina, po dvoch rokoch sa stal opäť hráčom Dukly Trenčín. V priebehu sezóny 2011/12 prestúpil do nemeckého mužstva MEC Halle 04, ktoré hráva tretiu najvyššiu súťaž – Oberligu.

Klubová štatistika

Reprezentácia 
Reprezentoval na MS 20 2002, kde Slovensko obsadilo 8. miesto. Na MS 20 2003 bol kapitánom mužstva, po tom ako sa tesne pred začiatkom šampionátu zranil Milan Jurčina. Slovensko bez výrazných individualít obsadilo 5. miesto, Koložváry vyzdvihol silu kolektívu.

V seniorskej slovenskej reprezentácii odohral 6 zápasov, strelil 2 góly.

Štatistika na významných podujatiach 

(štatistické údaje v článku sú zo 19. augusta 2014)

Externé odkazy

Poznámky a referencie 

Slovenskí hokejisti
Slovenskí hokejoví útočníci
Slovenskí hokejisti draftovaní NHL
Hokejisti draftovaní klubom Toronto Maple Leafs
Hráči MHK Dubnica nad Váhom
Hráči Dukly Trenčín
Hráči MHC Martin
Hráči ŠHK 37 Piešťany
Hráči MsHK Žilina
Hráči HK 95 Považská Bystrica
Osobnosti z Dubnice nad Váhom